cyanic-selkie/wikianc huggingface dataset:
Skreiabanen
Ekspedisjonsbygning, godshus, uthus, lokstall og vognremisse på Skreia er tegnet av Paul Due, mens sønnen Paul Armin Due har tegnet bygninger til mellomstasjonene samt Reinsvoll. Paul Armins bygninger er i jugendstil, og Reinsvoll er noe større enn mellomstasjonene. Skreia stasjon er i dragestil og minner om gjøvikbanestasjoner som Gran, Jaren, Eina, Hakadal og Kjelsås. Bøverbru fikk senere tilbygd stasjonsmesterbolig etter mønster av Paul Dues vokterboliger på søndre del av Solørbanen, mens Lena stasjon fikk ny ekspedisjonsbygning i 1913.
Kaba
Kaba er islams sentrale helligdom. Det er en enkel, firkantet steinbygning tildekket med svart klede som ligger i hovedmoskéen Masjid al Haram i Mekka i Saudi-Arabia. Kaba ble ifølge Koranen opprinnelig reist som et gudshus av Ibrahim (Abraham). Helligdommen er målet for den muslimske pilegrimsreisen hajj, og qibla – den retningen alle muslimer vender seg når de ber.
Kaba er muslimenes viktigste helligdom sammen med al-Masjid an-Nabawi (profeten Muhammeds moské) i Medina i Saudi-Arabia og al-Aqsa-moskéen i Jerusalem.
Bakgrunn og beskrivelse
Ordet kaba er arabisk al-ka'ba («terningen»)). Kaba er en stor, kubisk bygning med vegger av stein og tak av tre. Bygningen er 12 meter lang, 10 meter bred og 15 meter høy. Veggene er rundt én meter tykke og døren inn er to meter oppe på veggen. Det innvendige rommet er tomt, og inneholder bare et bord og tre søyler som bærer taket.
Ifølge islam skal det ha eksistert et gudshus i Mekka siden Adams tid. Dette gudshuset som kalles bayt al-haram (det hellige hus) eller bayt al-atiq (det gamle hus) ble først bygget av Adam. Det ble senere gjenreist av Ibrahim og Ismail, Muhammed deltok i en gjenoppbygging da han var 40 år gammel. Kort tid senere, i år 64 hijri (683 e.Kr.) ble bygningen revet av angrepsstyrker, og deretter gjenoppbygget. I de påfølgende årene skjedde noen endringer, men forut for den siste rekonstruksjonen i 1996 hadde bygget stått uendret i 400 år.
I det sørøstre hjørnet av helligdommen finnes Den svarte steinen (al-hajar al-aswad). Steinen består i dag av sju fragmenter i en ramme av sølv, innmurt i veggen, 1,5 m over bakken. Ifølge islamsk tradisjon skal steinen ha blitt bragt til jorden av engelen Gabriel. Steinen var eid av Adam, og ble gjenfunnet av Ibrahim da han gjenreiste Kaba. Steinen ble delt i flere biter etter en brann i 683, den ble stjålet fra Mekka av den revolusjonære gruppen qarmatene i 930 og tilbakeført i 951. Steinen oppfattes som et symbol på evigheten og på guds enhet. Ifølge tradisjonen regnes bønner og løfter som gis ved steinen for å ha spesielt stor virkning. Islams mystiske tradisjon ser steinen som et symbol på indre fattigdom og tilintetgjørelse av jeg'et, en forutsetning for å erfare Gud.
I byggets vesthjørne er en rødlig sten murt inn: Lykkens stein (hajar al-asad) hilses av pilegrimene, men de berører den ikke.
Bygningen er dekket av kiswa, et svart teppe av bomull og silke med den islamske trosbekjennelsen innvevd. Teppet blir skiftet ut hvert år, ved innledningen til pilegrimstiden. I forbindelse med dette blir hele kaba rituelt vasket.
Sud (Haiti)
Sud er et av Haitis ti departementer. Det ligger sørvest i landet på Tiburonhalvøya. Departementet hadde i 2012 en beregnet folkemengde på 739,565.
Skilderhus
Et skilderhus er et lite, militært vakthus med ståplass til én vakt. Et skilderhus er ofte søyleformet og har åpen dør.
Skilderhus står gjerne ved porter og inngangspartier til militærleire, kaserneområder, kommandokvarter, våpendepoter og fengsler, eller utenfor slott og borger der monarker og fyrster holder til. Tidligere kunne det også være skilderhus utenfor rådhus og regjeringsbygninger. Skilderhuset brukes som leskur for skiltvakter, som ofte er kledt i stram uniform, og er akkurat passe stort til at en soldat på vakt kan stå oppreist i det når det er regn og uvær.
Skilderhus er vanligvis laget av tre, men faste skilderhus i stein har blitt satt opp som beskyttelse mot sideskudd utenfor porter. Mange skilderhus, blant annet i Tyskland, har vært malt stripete og i kraftige farger.
Ordet skilderhus kommer fra det tyske Schilderhaus der schildern betyr «å stå på vakt (med skjold)». Skildehus har i dansk også blitt brukt om vakthytte for sporvekslere ved jernbanen. Der har ordet dessuten vært et nedsettende kallenavn for en lang og klossete person. På svensk kalles skilderhus skyllerkur, på engelsk sentry box.
British Overseas Airways Corporation
British Overseas Airways Corporation (BOAC) var det statseide britiske flyselskapet for langdistanseruter fra 1939 til 1946. Det ble opprettet som en følge av en sammenslutning mellom Imperial Airways og British Airways Ltd..
BOAC ble så slått sammen med British European Airways i 1974 og dannet British Airways.
Historie
Fra 1930-tallet frem til november 1950 opererte Imperial Airways og deretter BOAC ruter med flybåter fra Southampton til de britiske koloniene i Afrika og Asia. Fly som Short Empire og Short S.8 Calcutta ble brukt til transport av passasjerer og post.
Oppløsning og sammenslutning
Ved en parlamentsbeslutning i 1946 ble BOAC omdannet til tre adskilte selskaper:
Introduksjonen av jetfly
Etter tekniske problemer med Comet I gjenopptok BOAC jet-flyvninger med amerikanske Boeing 707.
I mai 1952 ble BOAC det første flyselskap som tok i bruk jetfly til passasjertransport, med det nye De Havilland Comet. Alle Cometfly ble satt på bakken i april 1954 etter at 3 av BOACs Comet hadde styrtet. De etterfølgende havariundersøkelser fastlo at alle ulykkene skyldes brist i flyet som følge av materialtretthet etter mange gjentatte trykkforandringer under opp- og nedstigning.
Produsenten de Havilland løste til slutt problemene og kom opp med en forbedret versjon i 1958. Comet 4 og BOAC ble den første til å benytte jet mellom Europa og USA.
I 1956 meddelte BOAC at selskapet ville bestilte 15 amerikanskbygde fly av typen Boeing 707. Dette forårsaket et ikke lite politisk opprør i Storbritannia, noe som endte med at selskapet ble beordret til å kjøpe de britiskbygde Vickers VC-10 i stedet til tross for at VC-10 hadde høyere driftsomkostninger enn 707. Imidlertid ble enden på denne disputten at BOAC endte opp med å ta begge flytyper i bruk, og bestilte 17 eksemplarer av en forlenget versjon, Super VC-10.
Senere ble BOAC en av de største kunder hos Boeing utenfor Nord-Amerika. Den neste store ordren hos Boeing var for 11 747-100, og BOAC mottok sin første 747 den 22. april 1970. Men på grunn av en aksjon iverksatt av British Air Line Pilots Association kunne ikke flyet settes i kommersiell drift før ett år senere, den 14. april 1971.
I 1962 stiftet BOAC and Cunard «BOAC-Cunard Ltd» for å drive ruteflyvning til Nord-Amerika, Det karibiske hav og Sør-Amerika. Samarbeidet med Cunard opphørte og rutene fortsatte som rene BOAC-ruter.
Oppløsning
Den 1. september 1972 ble «British Airways Board» dannet for å kontrollere både BOAC og BEA, og den 31. mars 1974 ble begge selskaper oppløst og deres operasjoner slått sammen i ett selskap. British Airways blir dannet.
Kveldehallen
Kveldehallen er en idrettshall i Kvelde, ca. 20 km nord for Larvik sentrum. Den blir blant annet brukt til håndball, basketball, volleyball og badminton.
Hallen, som eies av Larvik kommune, ble bygd i 1979.
KDE Software Compilation
K Skrivebordsmiljøet (KDE) (K Desktop Environment) er et fritt skrivebordsmiljø og en fri utviklingsplattform bygd på Qt Softwares Qt‐verktøyboks. KDE kjører på de fleste UNIX‐platformene, ‐lignende (inkludert Linux, Berkeley Software Distribution, og Solaris) og Windows.
Historie
KDE ble grunnlagt i 1996 av Matthias Ettrich, som da var en student på Universitetet i Tübingen. Han syntes at datidens grafiske miljøer i UNIX var altfor dårlige. Blant problemene, som han beskrev i en berømt nyhetspost, var at ingen programmer så ut som andre eller fungerte noe særlig med andre programmer. Han foreslo å lage noe som ikke bare var en samling programmer, men et skrivebordsmiljø, hvor brukerne kunne forvente at de ulike elementene hadde konsist utseende og funksjonalitet. Han ville også at det skulle være lett å bruke – en av problemene hans var at kjæresten ikke kunne bruke UNIX-maskina. Den posten til forskjellige nyhetsgrupper fikk mye interesse, og KDE-prosjektet var i gang.
Matthias valgte å bruke Qt-verktøysettet for KDE-prosjektet. I 1997 ble GNU-prosjektet bekymret for lisensieringsproblemer med Qt, som førte til at GNOME-prosjektet ble startet av Miguel de Icaza. Qt ble senere lisensiert på nytt for å tilby en GNU GPL-lisens som et alternativ, noe som i stor grad har fjernet bekymringene rundt lisensieringen. GPL-lisensen på et bibliotek krever imidlertid at alle programmer som bruker biblioteket også må være GPL-lisensiert, og noen mener dette er et problem fordi det medfører at proprietære, ufrie programmer ikke kan lenke til KDEs biblioteker.
Både KDE og GNOME er i dag del av Freedesktop.org-prosjektet – et forsøk på å standardisere UNIX-skrivebordet slik at de forskjellige skrivebordsmiljøene kan samvirke.
Navngivning og markedsføring
I 1996 ble «KDE» opprinnelig lansert av Matthias Ettrich og navnet var et ordspill på et annet skrivebordsmiljø som heter CDE (Common Desktop Environment). I begynnelsen var det foreslått at K-en stod for «Kool» (ordspill på det engelske ordet cool), men nå står ikke K-en for noe som helst. Det er feilaktig påstått av K-en skal symbolisere bokstaven før L i Linux.
Prosjektets maskot er den grønne dragen «Konqi». Konqi kan sees i forskjellige programvarer; som når brukeren logger inn og i «Om KDE»‐vinduet. Det finnes mange ulike variantert av Konqi, også ei kvinnelig som heter Katie, som brukes i ulike sammenhenger og arrangementer.
Organiseringen av KDE-prosjektet
Som mange andre fri programvare-prosjekter er KDE først og fremst bygget på dugnad, selv om flere store firmaer, som Novell (gjennom SuSE), Qt Software og Mandriva har ansatte som jobber med KDE. Siden så mange bidrar til KDE-prosjektet i ulike former (som utvikling, oversetting, grafikk, etc), er organiseringen ganske kompleks. De fleste problemene diskuteres på et stort antall forskjellige epostlister.
Viktige avgjørelser, som slippdatoer og inkludering av ny programvare, skjer på «kde-core-devel»-lista, av hovedutviklerne – det vil si de som har lang fartstid i prosjektet og som har bidratt mye. Avgjørelser taes ikke i formelle avstemninger, men diskuteres på epostlistene.
Brukere og utviklere finnes over hele verden, men prosjektet har sterke røtter i Tyskland. Webserverne er på universitetet i Tübingen og Kaiserslautern, en tysk velferdsorganisasjon, KDE e.V., eier varemerket «KDE» og KDE-konferanser finner ofte sted i Tyskland.
Galleri
<Gallery> Bilde:KDE Plasma 5.16.png|Et KDE Plasma 5.16-skrivebord. Image:KDE Mascot Konqi by Tyson Tan.png|KDEs maskott, Konqi. Image:KDE Women mascot Katie for KDE development applications.png|«KDE Women»-prosjektets maskott, Katie. </Gallery>
Marco Weber
Marco Weber (født 28. september 1982 i Karl-Marx-Stadt, Sachsen) er en tysk skøyteløper som deltar i internasjonale konkurranser. Weber debuterte i verdenscup i Inzell i mars 2002.
Royal Albert Hall
På 1890-tallet startet dirigenten Henry Woods populære Promskonserter i Albert Hall. Disse avholdes fortsatt om sommeren, med den pompøse avslutningskonserten Last Night of the Proms i september som har et fargerikt folkeliv med flagg og bannere som kan minne mer om et idrettsarrangement enn en konsert.
Albert Hall blir ofte brukt ved store musikkarrangementer, og ikke bare til klassisk musikk, men også store pop- og rockekonserter har blitt holdt her oppigjennom årene. Publikumskapasiteten i den ovale arenaen er på inntil 9 000 tilskuere, men dagens sikkerhetsbestemmelser tillater ikke at det slippes inn mer enn 7 000 tilskuere.
Kenya (navn)
Kenya er et kvinnenavn og et mannsnavn (japansk 秋葉, russisk Кеня).
Som kvinnenavn er det dannet av navnet på landet Kenya, som har fått navnet sitt fra fjellet Mount Kenya (kikuyu Kere Nyaga) som betyr «hvitt fjell».
Utbredelse
Kenya har vært brukt som kvinnenavn i engelsktalende land siden 1960-tallet.
Kjente personer med navnet
Personene i listene er ordnet kronologisk etter fødselsår.
Koppang kirke
Koppang kirke (iblant kalt Koppang småkirke eller Koppang kirkestue) er en kirke fra 1953 i Stor-Elvdal kommune, Innlandet fylke.
Kirken har 120 plasser.
Evenstad kirke
Evenstad kirke er en langkirke i Stor-Elvdal kommune, Innlandet fylke.
Kirken ble oppført i 1903 og innviet 22. juli 1904.
Under flommen i 1995 var kirken omringet av flomvann og ble på folkemunne kalt Sjømannskirken. Det var en storstilt redningsaksjon for å redde kirkens orgel.
Desiré-Félicien-François-Joseph Mercier
Desiré-Félicien-François-Joseph Mercier (født 21. november 1851 i Château du Castegier, Baine-l'Alleud i Belgia, død 23. januar 1926 i Brussel) var en av den katolske kirkes kardinaler. Han var erkebiskop av Mechelen 1906–1926.
Han ble kreert til kardinal i 1907 av pave Pius X.
Han deltok ved konklavet 1914 som valgte pave Benedikt XV, og konklavet 1922 som valgte pave Pius XI. På grunn av kong Albert Is eksil under første verdenskrig var det kardinal Mercier som fremstod som samlingspunktet for den nasjonale motstand mot den tyske okkupasjonsmakt. Han var også en promotor av nyskolastisk teologi.
Bakgrunn
Mercier var sønn av Paul-Léon Mercier og Anne-Marie Barbe Croquet.
Han fikk sin grunnleggende skolering ved Collège Saint-Rombaut i Mechelen og studerte derpå filosofi og teologi ved seminaret i samme by. Han tok doktorgrad i filosofi ved universitetet i Louvain, og tok flere kurs i psykologi i Paris.
Prest
Mercier ble presteviet i Brussel den 4. april 1874 av titularerkebiskop Giacomo Cattani, hvorpå han i noen år bedrev ytterligere studier. Mellom 1877 og 1882 foreleste Mercier i filosofi ved Mechelens lavere seminarium, der han også virket som sjelesørger. Under de kommende tyve år innehadde han professoratet i filosofi ved universitetet i Louvain.
I 1894 grunnla han tidskriftet Revue Néoscolastique og var dets redaktør frem til 1906. Tidskriftet søkte å fremme studiene av thomistisk filosofi og teologi. Mercier skrev om metafysikk, filosofi og psykologi ut fra en skolastisk diskurs, og flere av hans tekster ble oversatt til blant annet engelsk, tysk og polsk. Hans fremste verk er Les origines de la psychologie contemporaine (1897).
Erkebiskop av Mechelen, kardinal
Merciers stringente forskning og publikasjoner om thomistisk filosofi fikk pave Pius Xs oppmerksomhet. I februar 1906 utnevnte Paven Mercier til erkebiskop av Mechelen, og han ble bispeviet i katedralen Saint-Rombaut måneden etter. Ordinerende biskop var erkebiskop Antonio Vico. Påfølgende år, ved konsistoriet den 15. april 1907, utnevnte Pius X Mercier til kardinalprest av kirken San Pietro in Vincoli.
I samband med de strider som fulgte ble mange belgiske sivilister drept, herav også tretten av de prester som virket i Merciers bispedømme. Mercier publiserte på denne bakgrunn skriftet Patriotisme og utholdenhet, som ble lest opp i alle Belgias kirker i den hensikt å styrke og trøste den lidende befolkning. Kardinal Mercier personifiderte den belgiske motstand mot de tyske okkupantene, og ble snart satt i husarrest. Mange av de prester som i sine kirker hadde lest Merciers skrift ble fengslet. I 1916 sendte pave Benedikt XV et brev til Mercier og gav ham sin helhjertede støtte.
Fra 1921 frem til sin død i 1926 førte kardinal Mercier inngående samtaler med anglikanske teologer, deriblant Edward Wood Halifax. Ved konklavet i 1922 var han en av de kardinalelektorer som valgte Pius XI til ny pave.
Kardinal Mercier led av kronisk dyspepsi og undergikk i januar 1926 en operasjon for en lesjon i magen. På sykesengen fikk han besøk av blant andre kong Albert I og dronning Elisabeth. Mercier falt i koma den 23. januar og døde senere samme dag; han ble 74 år gammel.
Episkopalgenealogi
Hans episkopalgenealogi er:
Bokby
En bokby er et lite tettsted med bruktbokhandel som dominerende særpreg. Når handel med brukte bøker nå har blitt en reell vekstnæring, har det flere grunner:
Bakgrunn
Richard Booth startet med å selge trailerlass av bruktbøker i den nedlagte kinoen på hjemstedet sitt Hay-on-Wye i Wales i begynnelsen av 1960-årene. Han kunne da knapt tenke seg at denne lille landsbyen skulle bli stedet for opp i mot 40 bokutsalg, med en svær verdenskjent litteraturfestival hver vår – og med alle de ringvirkninger salget har fått, slik som bokbinderverksteder, rammemakere og andre spesialbutikker av høy kvalitet. Landsbyen Hay-on-Wye, som den gang var sterkt preget av avfolkning, blir nå besøkt av flere millioner mennesker hvert år.
Siden har det blitt etablert bokbyer i en rekke andre land. Foreløpig ligger de fleste av verdens bokbyer i Europa.
Internasjonal sammenslutning
I 1998 tok det norske forskningsinstituttet Vestlandsforsking initiativ til å søke om støtte fra EU til å danne et internasjonalt nettverk for verdens bokbyer. I samarbeid med et skotsk universitet og aktører fra fem ulike bokbyer gjennomførte de norske forskerne et prosjekt som munnet ut i at organisasjonen International Book Towns ble etablert i 2000.
Norske bokbyer
Den første norske bokbyen ble opprettet i 1995 i Fjærland i Sogndal kommune. I 2003 ble Tvedestrand Norges andre bokby.
Liste over bokbyer
Nedenfor følger en liste over bokbyer med angivelse av når de ble etablert som bokby.
Strandlykkja kirke
Strandlykkja kirke er en langkirke fra 1915 i Stange kommune, Innlandet fylke. Det ligger en kirkegård i tilknytning til kirken.
Byggverket er tegnet av arkitekt Haldor Larsen Børve og er av tømmer og har 90 sitteplasser, inkludert galleriet. Kirken ble opprinnelig titulert som kapell, men fikk kirketittel til hundreårsjubileet i 2015.
Historie
Kirken ble utskilt fra Strandløkken gård. Ved siden av tomten bekostet gårdeieren, Berte Marie Strandløkken, også kirkens orgel. Kapellet ble innviet 12. august 1915. Arkitekturen er stavkirkeinspirert med takutspring og «staver» i hjørnene. Fasadepanelet imiterer rundtømmer. Inne i også inspirasjonen fra stavkirkearkitektur synlig, med bueganger og andreaskors.
Ved innvielsen var det bare et nakent kors ved alteret. Altertavlen kom til kort tid senere. Den ble laget av Anders Harbo-Ree og Kristian Godager. Kommunen bidro med materialer. Prekestolen ble ifølge kirkeleksikonet plassert samme høst som innvielsen. Døpefonten er fra 1861. Den ble laget av Simen Hammerstad opprinnelig til Tangen kirke, som ligger i samme sogn.
I januar 2017 ble det alt kirkesølvet stjålet fra kirken. Dette ble gjenfunnet av Martin Mostue den 7. april 2019. Han var leder i Romedal og Stange sauebeitelag, og var ute for å inspisere viltgjerdet mot E6 da han fant både døpefont og annet av kirkesølvet.
Trefninger under krigen
I dagene 14. til 17. april 1940 var det skarpe kamphandlinger i Strandlykkja. Kapellet ble liggende i ildlinjen og veggene ble gjennomhullet av kulehull. I dagene etterpå flyttet slaget seg over isen på Mjøsa og nordover. De drepte ble fraktet tilbake til Strandlykkja kapell. Tross for skadene på bygget var kapellet et viktig samlingssted i tiden etter krigshandlingene, som hadde tatt hardt på lokalbefolkningen. Under begravelsene som fulgte bar pastor Alf Hauge prestekjolen som også hadde kulekull.
Seks nordmenn mistet livet under kamphandlingene:
James Valoue
James Valoue var en britisk urmaker fra det 18. århundre. Valoue blir mest husket for å ha designet en hestedrevet påledriver til bruk under byggingen av Westminster Bridge over Themsen i London.
I 1738 ble Valoue tildelt Copleymedaljen av Royal Society i London.
Eugenius I
Eugenius I (født ca. 600 i Roma, død 2. juni 657 i Roma) var Den katolske kirkes pave fra sommeren 654 til sin død.
Bakgrunn
Eugenius var sønn av romeren Rufinian og vokste opp på Aventinhøyden i Roma. Han kom tidlig i kirkens tjeneste og ble prest.
17. juni 653 ble pave Martin I avsatt av keiser Konstans II og forvist fra Roma. Martin ønsket selv at det romerske presteskapet ikke skulle velge en ny pave. I begynnelsen fulgte prestene dette ønsket, og Den hellige stol ble administrert av erkepresten, erkediakonen og protonotaren, slik man gjorde under sedesvakans.
Pave
Keiseren og eksarken Theodor Kalliopas begynte dog å legge sterkt press på prestene, og sommeren 654 valgte de Eugenius til pave. Han ble bispeviet og innsatt i embetet 10. august 654.
Martin I abdiserte aldri, og enkelte mener derfor at Eugenius ikke var legitim pave før Martins død 16. september 655. Men ettersom han var satt ut av stand til å virke i sitt embete, regnes Eugenius i de offisielle pavelister som legitim fra sin konsekrasjon. Lite er kjent om hans pontifikat. Liber Pontificalis forteller at han bestemte at alle prester skulle leve i kyskhet. Det er mulig at dette skjedde, men bestemmelsen ble ikke universelt akseptert i kirken før langt senere.
Den største teologiske kontrovers under Eugenius var spørsmålet om Kristus hadde én eller to viljer. Den romerske ortodoksi hevdet at han hadde to, mens monoteistene hevdet at han hadde én. Eugenius sendte legater til Konstantinopel for å gjenopprette forbindelsen mellom Den hellige stol og keiserens hoff. Den nye patriarken av Konstantinopel, Petros, foreslo et kompromiss i denne striden. Han formulerte det slik at Kristus hadde to naturer som hver hadde sin vilje, men som person hadde han bare én. Dette ble akseptert av legatene, og Petros avla en skriftlig trosbekjennelse.
Tilbake i Roma presenterte legatene patriarkens trosbekjennelse for paven, som først ville akseptere den. Men presteskapet og folket ble opprørt over formuleringen, som syntes å antyde at Kristus hadde tre viljer. Dermed oppsto i stedet et nytt og dypere skisma mellom Roma og Konstantinopel.
Konstans II truet med å forvise også Eugenius, så snart han var ferdig med å kjempe mot muslimene. Keiserlige embetsmenn forviste abbeden Maximus, som var en sterk forsvarer av det romerske synet og truet paven. Men før noen tiltak kunne settes i verk mot Eugenius døde han, antagelig i slutten av mai 657. Han ble gravlagt 2. juni 657 i Peterskirken.
Han etterlot seg testamentariske gaver til prestene og folket i Roma. Han ble regnet som helgen fra kort tid etter sin død.
Piriápolis
Piriápolis er en by i Maldonado-departementet i det sørlige Uruguay. Byen har 7 899 innbyggere.
Historie
Piriápolis ble grunnlagt i 1890 av Francisco Piria.
Befolkning
Piriápolis har 7 899 innbyggere (beregning 2004)
Kilde:
Kommune
Byens ordfører (alcalde) er Mario Invernizzi.
Fullgård
Fullgård var en klassifisering av et gårdsbruk som måtte betale full skatt, fra 1500-tallet kalt matrikkelskyld. Denne måten å klassifisere gårder på i skattesystemet ble utstrakt brukt på Østlandet i tidligere tider, og var basert på gårdenes antatte verdi og avkastning. En fullgård var den høyeste av tre klasser, og var dobbelt så mye som en halvgård og fire ganger så mye som en ødegård.
Torshälla
Torshälla er en by i Eskilstuna kommune i Södermanlands län i landskapet Södermanland i Sverige. I 2010 hadde tettstedet 7 612 innbyggere.
Torshälla fikk bystatus i år 1317 av kong Birger Magnusson og er en av Sveriges eldste byer.
Ebelingmuseet ligger i Torshälla.
Halvgård
Halvgård var en klassifisering av en gård som slapp med å betale halv skatt, fra 1500-tallet kalt matrikkelskyld. Denne måten å klassifisere gårder på i skattesystemet ble utstrakt brukt på Østlandet i tidligere tider.
NEEMO
NEEMO er en forkortelse som står for NASA Extreme Environment Mission Operations, er et NASA-program (fra og med 2001) for å studere menneskelig overlevelse i et undersjøisk laboratorium som forberedelse for fremtidige utforskninger av Solsystemet.
«Aquarius» er en undersjøisk installasjon lokalisert nær Key Largo i Florida. Den er eid av National Oceanic and Atmospheric Administration (NOAA) og operert av National Undersea Research Center (NURC) fra University of North Carolina–Wilmington som en studiebase for marin-biologi.
NASA har brukt denne basen siden 2001 i en serie av undersjøiske ferder, vanligvis med en varighet av 3 uker eller mere, der astronauter og andre deltar. Deltakerne kalles vanligvis for «aquanauter», og istedenfor «dykking», utføres det «romvandringer» (Extra-vehicular activity – EVA). Grupper med NASA-ansatte og kontraktører lever nede i «Aquarius» så lenge som tre uker av gangen. For NASA, er «Aquarius» er overbevisende analog sammenligning til langvarige bemannede romferder, og NEEMO-aquanautene utsettes for mange av de samme oppgavene og utfordringene under sjøen, som de vil ute i verdensrommet.
Pim van Lommel
Pim van Lommel (født 1943) er en nederlandsk kardiolog. Han er kjent for sin forskning på nær døden-opplevelser (NDO). Som en konsekvens av denne forskningen mener van Lommel at vitenskapen må åpne opp for muligheten for at den menneskelige bevissthet ikke produseres i hjernen, men virker gjennom hjernen, omtrent som TV-signaler gjennom et TV-apparat.
Mouvement patriotique du Salut
Mouvement patriotique du Salut eller MPS er det ledende politiske partiet i Tsjad.
MPS' presidentkandidat fra presidentvalget i Tsjad som ble avholdt 20. mai 2001, Idriss Déby, vant med 63,2 % av stemmene. I parlamentsvalget i Tsjad 21. april 2002 vant partiet ifølge IPU 113 av 155 seter. Til tross for flertallet regjerer partiet i koalisjon med to mindre partier – Union nationale pour la démocratie et le renouveau og Union pour le Rénouveau et la démocratie. I presidentvalget i Tsjad 2006 ble Déby gjenvalgt med 64,7 % av stemmene.
Før 1990 var MPS et opprørsparti, og opererte fra Sudan med finansiell støtte fra Libya.
Caligula
Gaius Julius Caesar Augustus Germanicus (født 12, død 41 e.Kr.), mest kjent som Caligula, var den tredje keiseren av Romerriket, i fire år fra 37 til 41.
Tidlig liv
Caligula ble født som Gaius Julius Caesar Germanicus den 31. august, år 12 i Antium, som den tredje av de seks overlevende barna til Augustus' adopterte barnebarn, Germanicus, og Augustus' datterdatter, Agrippina den eldre. Germanicus var sønn av Nero Claudius Drusus og Antonia den yngre. Han var nevø av den senere keiser Claudius. Agrippina var datter av Marcus Vipsanius Agrippa og Julia den eldre (Augustus' eneste datter).
Som liten gutt var han med sine foreldre på militærkampanjer i Germania, der han ble maskoten for farens legioner. Soldatene ble underholdt hver gang Agrippina kledte sønnen sin i miniatyrsoldatklær, og han ble tidlig tildelt navnet Caligula, som betyr «lille caliga» (soldat)støvel), etter de små millitærsandalene han brukte som en del av utkledningen.
Keiser
Hans karriere og bemerkelsesverdige atferd kan kort sammenfattes slik: Han kom til makten etter Tiberius fordi han i løpet av noen uker utmanøvrerte og drepte sin rival Tiberius Gemellus. Det første året han satt ved makten var vellykket og rolig. Men i hans videre regjeringstid forekom en rekke handlinger som ble oppfattet både som latterlige, skremmende og av noen som uttrykk for galskap. Under et felttog i nordområdene opptrådte han svært kritikkløst og udisiplinert. Hans ordrer var kaotiske og motstridende. Han degraderte flere av de beste generalene uten grunn. Ved en anledning da han ikke fant motstanderens soldater der han forventet, kledde han ut noen av sine egne soldater slik at de så ut som de var fiender.
Han utviklet etter hvert forestillinger om egen storhet, som ga seg uttrykk blant annet ved at han gjorde krav på guddommelig status for seg selv og sin favorittsøster Drusilla. I tillegg til dette kom i økende grad impulsive seksuelle utskeielser, incest, vanærende behandling av hellige steder og en ordre om å reise en statue av ham i templet i Jerusalem. Blant det aller mest ekstreme var hans plan om å utnevne sin egen hest Incitatus til konsul. Men noe av beskrivelsene savner bevis. Påstanden om incest og utnevnelsen av en hest til konsul er blant disse. Utnevnelsen av hesten var like trolig ikke ment alvorlig; det var et pek mot konsulene, som han anså for udugelige.
Attentatet
Det dukket snart opp planer om å få ryddet ham av veien. Etter knapt fire år lyktes dette av en allianse mellom medlemmer av livgarden og noen senatorer. Han ble stukket ned i en korridor i palasset 28 år gammel.
Arv og kontroverser
Det er flere kilder fra hans samtid som angir at han på grunn av den atferd som er referert, ble oppfattet som «gal». Blant disse er filosofen Seneca (ca. 4 f.Kr. – 40 e.Kr.) og historikeren Tacitus (ca. 56 – 120 e.Kr.) Suetonius (ca. 70 – 120), som bl.a. var sekretær for keiser Hadrian og er kjent for sine biografier om de 11 første romerske keiserne, er helt klar i sin oppfatning av at Caligula var sinnssyk. Han henviser til flere hendelser og karaktertrekk som omfatter krampeanfall, impulsiv atferd preget av ekstrem brutalitet og Caligulas eiendommelige blanding av to motsatte egenskaper. På den ene side var han overdrevent selvsikker – i andre situasjoner uhyre redd og vettskremt.
Det har i ettertid vært atskillig diskusjon både om hvor «gal» Caligula egentlig var og om arten av hans galskap. Når det gjelder arten av hans mentale forstyrrelse, har det vært fremkastet flere teorier, som også inkluderer somatiske lidelser. R.S. Katz argumenterer for at Caligula hadde en overproduksjon av skjoldbruskkjertelhormon og baserer seg på beskrivelser av en konstellasjon av fysiske fenomener som ledsager denne lidelsen (utstående øyne, avmagring på tross av stor appetitt). Andre sykdommer som har vært nevnt, er epilepsi med utgangspunkt i hjernens tinninglapp. Benediktson hevder dette ut fra beskrivelsen av Caligulas krampeanfall og fordi han hadde de personlighetstrekk som noen ganger finnes som et permanent mønster hos pasienter med denne sjeldne type epilepsi.
Noen har anført at beskrivelsene av hans irrasjonelle atferd er overdrevet og at de er blitt unødig fremhevet av hans fiender som ville sverte hans rykte. Men selv om man kan diskutere hvor patologisk Caligulas atferd egentlig var, er det ikke til å komme forbi at flere ulike kilder fra hans samtid var av den oppfatning at han var «gal». Det virker utvilsomt noe søkt at dette skulle være ren konstruksjon fra hans fiender.
At teoriene om arten av hans «galskap» vil forbli kontroversielle, må man nok fortsatt regne med. På tross av noe usikkerhet om kildematerialet er Caligulas korte regime et klassisk eksempel på hva som kan skje når en diktator utvikler symptomer preget av vrangforestillinger om omverdenen og storhetsideer om seg selv og samtidig klarer å beholde makten. Da blir den politiske beslutningsprosess preget av irrasjonelle momenter, noe som gir undersåttene mange rasjonelle grunner til å frykte det verste.
VM i vektløfting 2006
VM i vektløfting 2006 ble arrangert i Santo Domingo i Den dominikanske republikk i perioden fra den 30. september til 7. oktober.
Kottbusser Tor undergrunnsstasjon
Kottbusser Tor undergrunnsstasjon er en stasjon på Berlins undergrunnsbanenettverk. Kottbusser Tor er på linjene U1 og U8. Navnet kommer av at her lå en av portene i Berlins bymur og veien førte til byen Cottbus.
Stasjonens første plattform (U1) åpnet 18. februar 1902 samtidig med Berlins første undergrunnsbanestrekning (Stammstrecke) som på denne delen er en høybane i midt gateløpet. Da U8 ble bygget i 1926, ble stasjonen revet og bygget opp igjen 100 meter lenger vest slik at begge linjene har et felles stasjonsbygg. Den underjordiske U8 plattformen ble åpnet 12. februar 1928.
Type 67 (motorvognsett)
NSB type 67 er et elektrisk motorvognsett som tjenestegjorde i Norges Statsbaner mellom 1953 og 1995. Type 67 ble vanligvis benyttet i statsbanenes lokaltrafikkstrekninger rundt Oslo, Drammen, Stavanger, Kristiansand og senere på Ofotbanen som erstatning for NSB type 62. En kort periode på begynnelsen av 1990-tallet ble type 67 brukt i lokaltrafikken rundt Bergen. Totalt ble det bygget 18 sett på tre enheter mellom 1953 og 1955.
Motorvognenes nummerering var 67.01-77.18, mellomvognene fikk etter omnummereringen i 1970 69.31-67.48 og styrevognene 67.61-67.78.
Type 67 lignet på forgjengeren, type 65c (den siste versjonen av NSB type 65), i utseende, ytelse og lydbilde. Den hadde mindre drivhjuldiameter, en ny type boggi sammen med en ny type banemotor og nedslagbare vinduer. På grunn av likheten med type 65 ble mellomvogner med vognkasse av tre også brukt i type 67 og vice versa. På 1970-tallet monterte man overgangsbelger mellom vognene i Bergen distrikt, på 1990-tallet også på settene i Oslo. Samtidig byttet man stoler på tre motorvogner som gikk lengre lokalstrekninger, f.eks. Lunde-Kristiansand og Kristiansand-Sira. På 1980-tallet ble enkelte av mellom- og styrevognene bygget om til personvogner av type B6 som ble trukket av lokomotiver på Flåmsbanen.
Motorvognene (BM) ble bygget av Norsk Elektrisk & Brown Boveri og Skabo, mens mellomvognene (B) ble bygget av Strømmens Værksted. Styrevognene (BFS) ble bygget av Skabo. Den første motorvognen ble utrangert etter et ras på Ofotbanen i 1984, senere på 80-tallet ble noen mellom- og styrevogner utrangert, mens resten var i bruk til etter OL på Lillehammer i 1994. I 1997 ble det siste settet utrangert. Aller siste bruk i NSB-regi var 67.03 i et loktrukket ekstratog på Ofotbanen i juni 2000. Tre motorvogner, seks mellomvogner og to styrevogner er bevart, hvorav enkelte som museums– og chartertog av interesseforeninger. Bl.a. på Rjukanbanen.
Audi A2
Audi A2 var en småbil produsert av det tyske selskapet Audi, som idag eies av Volkswagen Audi Group. Den ble produsert fra 1999 til 2005. Denne bilen var spesiell og lett fordi den var lagd i aluminium. Denne bilen er etterkommeren til Audi 50.
Bilen kom som 5-dørs kombi.
Hovedkonkurrenter var BMW MINI og Mercedes-Benz A-Klasse.
Ruan Chongwu
Ruan Chongwu (kinesisk: 阮崇武, pinyin: Ruǎn Chóngwǔ; født i mai 1933 i fylket Huai'an i byprefekturet Zhangjiakou i provinsen Hebei i Kina) er en kinesisk kommunistisk politiker.
Han fikk ingeniørutdanning i Moskva, med eksamen fra 1957. Han var minister for offentlig sikkerhet i Folkerepublikken Kina fra september 1985 til mars 1987, arbeidsminister fra 1989 til 1993, og guvernør i provinsen Hainan fra 1993 til 1998.
Jeffrey Lundgren
Jeffrey Lundgren (født 3. mai 1950 i Missouri, død 24. oktober 2006) var en selverklært profet, tidligere leder av en kult-gruppe som ble dømt for å ha myrdet fem personer.
Lundgren var gift med Alice Keeler som også var dømt for konspirasjon til å begå massemord. Både Lundgren og hans kone var medlemmer av organisasjonen Jesu Kristi kirke av siste dagers hellige (RLDS-kirken). Ifølge Lundgrens påstander (støttet av enkelte av hans tidligere naboer) ble han alvorlig mishandlet som barn, spesielt av sin far. Hans mor hadde angivelig ikke forsvart ham mot farens harde hånd. Lundgren var litt av en einstøing da han var barn og ungdom. Han begynte som jeger da han var tenåring. Han gikk ofte på jaktturer, ble ekspert på pistol, lærte seg skyting og vedlikehold av skytevåpen.
Lundgren hadde siden barndommen vært tilknyttet ulike religiøse miljøer. Han giftet seg med Alice Keeler i 1970, og Lundgren vervet seg i den amerikanske marinen samme året. Den 2. desember 1970, ble parets første barn, en gutt, født. I 1974 ble Keeler gravid for andre gang og Lundgren søkte om å bli løst fra sin tilling i den amerikanske marinen før hans periode var over fordi han mente at det var nødvendig for videre livsopphold for familien hans. Men dette ble avslått og Lundgren måtte fullføre sin kontrakt med militæret.
Lundgren og hans nye familie bosatte seg i San Diego etter at han ble dimittert fra marinen. Men da økonomiske problemer begynte å gjøre seg gjeldende, flyttet Lundgren-familien tilbake til Missouri. I 1979 fødte Keeler deres tredje barn, en datter. Folk som sto nær paret hevdet at Lundgren virket forvirret på grunn av familiens økonomiske problemer og var lei av sin kone. Lundgren ble angivelig voldelig etter fødselen av datteren deres. I 1980 fikk paret sitt fjerde barn, en gutt.
Lundgren så på seg selv om en profet, og det tok ikke lang tid før han hadde en gruppe sektmedlemmer med seg hvorav mange flyttet inn på gården Lundgren og hans kone hadde skaffet seg. En av hans trofaste følgere som bodde på gården var Ronald Luff. Luff var tidligere mormon, men tok del i Lundgrens samfunn. Sektmedlemmene fikk raskt beskjed om å kutte all kontakt med omverdenen, inkludert familie og venner utenfor kulten, noe også Ronald Luff gjorde. Lundgren holdt et strengt regime, og det var mange regler. Én var at medlemmene skal gi deler av sin inntekt til kulten. Da Lundgren mistenkte at et ektepar som bodde utenfor gården, hadde holdt tilbake noe av inntekten sin ble han rasende. Han informerer derfor en av sine nærmeste disipler, Luff, om at han trenger hjelp til en oppgave, som senere viste seg å være å ta livet av ekteparet som Lundgren var overbevist om ikke var troende sektmedlemmer.
Den 24. oktober 2006, ble Jeffrey Lundgren henrettet i den sørlige Ohio Correctional Facility, etter å ha blitt funnet skyldig i å ha beordret mordet på ekteparet og deres tre barn. Ronald Luff ble dømt til å sone 117 år i fengsel for å ha deltatt i henrettelsen av familiemedlemmene.
Reinsvoll
Reinsvoll er et tettsted i Vestre Toten kommune i Innlandet. Tettstedet har innbyggere per 1. januar, og er med dette det nest største tettstedet i kommunen. Reinsvoll ligger omtrent seks kilometer sør for kommunesenteret Raufoss.
Stedet
Vi finner Reinsvoll først nevnt i 1616. Allerede tidlig på 1600-tallet var her både husmenn og bygslere. Utover på 1700-tallet hadde Reinsvoll en blanding av seterbruk og fast bosetting. Det er utnyttelsen av det vesle elvestryket i Hunnselva som har vært den opprinnelige årsaken til tettbebyggelsen på Reinsvoll. Mølla på Reinsvoll ble oppført omkring år 1800.
Åpningen av Gjøvikbanen og Skreiabanen i 1902 brakte store forandringer. Arbeiderne som kom for å bygge togstrekningen, bosatte seg på Rensvoll eller tok inn på et av hotellet som var der. Før var det også fiskebutikk, kiosk, posthus og bakeri på stedet.
Dagens sentrum i Reinsvoll ble bygget opp rundt Reinsvoll jernbanestasjon. I dag har stedet en matbutikk, bruktbutikk, tre frisørsalonger, blomsterbutikk, bensinstasjon med postfunksjon og fysioterapeut / fysikalsk institutt. Reinsvoll har en barneskole som ble innviet i 1923, og flyttet og nyetablert i 1956. I 2005 flyttet Reinsvoll barneskole på nytt, og de gamle skolebygningene ble omgjort til boliger. Siden 1973 har det også ligget en ungdomsskole på Reinsvoll.
Ved demningen i Hunnselva, 900m vest for sentrum, ligger "Dammen", et lite vann hvor man kan bade.
På Reinsvoll ligger også et psykiatrisk sykehus, Sykehuset Innlandet, avdeling Reinsvoll. Det er bygget på en gammel gård med navn Prestesæter. Sykehuset het lenge Prestesæter Sykehus, men har skiftet navn mange ganger.
Et par kilometer vest for sentrum, ved Gotterud, ligger Reinsvoll flyplass.
551 Ortrud
551 Ortrud er en hovedbelteasteroide. Den ble oppdaga den 16. november 1904 av Max Wolf fra Landessternwarte Heidelberg-Königstuhl i Heidelberg. Den er oppkalt etter en skikkelse fra Richard Wagners opera Lohengrin.
Hugh Gaitskell
Hugh Todd Naylor Gaitskell (født 9. april 1906 i London i Storbritannia, død 18. januar 1963 samme sted) var en britisk politiker, og leder for arbeiderpartiet, Labour, fra 1955 til sin død i 1963.
Bakgrunn
Hugh Gaitskell var tredje og yngste barn av Arthur Gaitskell (1870–1915), fra Indian Civil Service, og Adelaide Mary Gaitskell, født Jamieson (død 1956), hvis far, George Jamieson, var generalkonsul i Shanghai og før det hadde vært dommer ved British Supreme Court for China and Japan. Hugh ble utdannet ved Dragon School, Winchester College og New College i Oxford, hvor han tok en grad i filosofi, politikk og økonomi i 1927.
Politisk engasjement og karriere
Han ble politisk engasjert som følge av generalstreiken i 1926, og underviste gruvearbeidere i økonomi for Workers' Educational Association i Nottinghamshire. På 1930-tallet arbeidet han ved University College London, hvor han ledet avdelingen for politisk økonomi.
I årene 1933/1934 var han gjesteforeleser ved universitetet i Wien, der han kom i kontakt med blant annet Ludwig von Mises. Gaitskell ble øyenvitne til Februarkämpfe («februarkampene») og den begynnende stenderstaten, noe som gjorde ham til overbevist tilhenger av det parlamentariske demokrati og til en reformistisk sosialdemokrat.
Gaitskell ble innvalgt i det britiske underhuset for en valgkrets i Leeds i 1945, og innehadde en rekke ministerposter før han ble finansminister i 1950. På denne tiden oppstod et motsetningsforhold mellom Gaitskell og Aneurin Bevan som følge av diskusjonen om Storbritannia skulle innføre egenandeler i helsevesenet for å betale for Koreakrigen.
Etter at Clement Attlee gikk av som partileder i 1955 forsøkte både Gaitskell og Bevan å bli valgt til ny leder, men Gaitskell gikk seirende ut av avstemningen. Valget av Gaitskell til leder falt sammen med en av Labours svakeste perioder, og han har av noen blitt beskrevet som «den beste statsministeren Storbritannia aldri hadde».
Monica Niculescu
Monica Niculescu (født 25. september 1987 i Slatina, Romania) er en profesjonell rumensk tennisspiller.
Hugh Gaitskell
Politisk engasjement og karriere
I 1959 hadde Labour ventet å vinne valget, men etter at det ble sådd tvil om et forslag om å øke pensjonene og som følge av en svært vellykket konservativ populistisk kampanje under slagordet Life is better with the Conservatives, don't let Labour ruin it, oppnådde partiet ikke noe flertall.
Gaitskell forsøkte tidlig å modernisere partiet, og gikk inn for å oppheve programfestingen av massiv nasjonalisering av industri. Samtidig var han en motstander av at Storbritannia ensidig skulle ta i bruk atomvåpen.
Uenighet innad i partiet førte til opprettelsen av en Campaign for Democratic Socialism som forsvarte Gaitskells synspunkter på begynnelsen av 1960-tallet. Mange av CDS-medlemmene deltok senere i grunnleggelsen av SDP i 1981. Gaitskell støtte imidlertid mange av sine tilhengere fra seg på grunn av sin motstand mot britisk medlemskap i EEC, som han i 1962 hevdet var «slutten på tusen års øyhistorie».
Han døde etter et plutselig anfall av lupus erythematosus i 1963, og ble etterfulgt som Labour-leder av Harold Wilson.
Mekka
Mekka er en by i Saudi-Arabia og det helligste stedet i islam. Det var fødestedet til profeten Muhammed, som senere ble Allahs sendebud. Muslimer vender seg mot Mekka i bønn, og å besøke byen er en viktig del av religionen. Under hadsj kommer to til tre millioner pilegrimer til Mekka.
I Mekka ligger Kaba, helligdommen som inneholder den svarte steinen, på den andre plassen inne i moskéen Al-haram. I byen ligger også verdens tredje høyeste bygning per 2021, den 609 meter høye Abraj Al Bait.
Etymologi
Mekka har i lang tid vært den norske stavemåten for islams hellige by. Ordet er transkribert fra arabisk og har blitt en del av det norske språket.
Ordet Mekka brukes i dag ikke bare for byen i Saudi-Arabia. Mekkas rolle som den viktigste byen innenfor islam har gjort at navnet benyttes som begrep også for å beskrive andre steder av stor betydning innen ulike emneområder. Las Vegas beskrives for eksempel som «et Mekka for gamblere», og Nashville kalles «countrymusikkens Mekka».
I et forsøk på å unngå slike sammenligninger med den hellige byen besluttet den saudiske regjeringen på 1980-tallet å bestemme at en ny transkripsjon skulle anvendes som offisielt navn, 'Makkah al-Mukarramah', noe som også ligger nærmere arabisk. Makkah har hittil ikke fått særlig gjennomslag i norske medier eller i norsk språkbruk.
Historie
Mekka ligger i Hijaz-ørkenen ikke langt fra Rødehavet. Også før Muhammeds tid var den en viktig by. Den lå langs den arabiske handelsveien for krydder og røkelse som gikk sørfra til Egypt, Jidda, Persiabukta og Mesopotamia.
Muslimsk tradisjon forteller at kjøpmannen Mohammed så engelen Gabriel i ørkenen utenfor Mekka for første gang i 609. Han tok til å preke den nye religionen islam, men få av de som bodde i Mekka lot seg lokke. Til slutt måtte han flykte herfra til Medina. I 630 kom Mohammed tilbake som lederen for en muslimsk hær på omkring 10 000 mann. Byen overgav seg raskt uten kamphandlinger. Innbyggerne ble mildt behandlet, og Mohammed krevde kun at de hedenske gudebildene ved Kaba skulle fjernes. Byens tidligere leder, Abu Sufyan, valgte selv å konvertere til islam, og størstedelen av innbyggerne fulgte hans eksempel.
Geografi
Mekka ligger på en høyde av 280 m over havet, og omtrent 80 km inn i landet fra Rødehavet. Det sentrale Mekka ligger i en forsenkning mellom to fjellkjeder. Området inneholder dalen Al Taneem, Bakkahdalen og dalen Abqar. Dette fjellandskapet har definert den moderne utvidelsen av byen. Sentrum i byen ligger i Masjid al-Haram-området, som ligger noe lavere enn resten av byen. Området rundt moskeen utgjør gamlebyen, hvor de viktigste gatene er Al-Mudda'ah og Sūq al-Layl nord for moskeen, og As-Sūg Assaghīr i sør. Da saudiaraberne utvidet den store moskeen i sentrum av byen ble det som en gang var hundrevis av hus erstattet med brede avenyer og torg. Tradisjonelle boliger er bygget av lokal stein og er generelt to til tre etasjer høye. Det totale arealet av Mekka i dag er 1,200 km².
Klima
Mekka har et ekstremt tørt klima. I motsetning til andre saudiarabiske byer beholder Mekka den varme temperaturen også om vinteren, som kan variere fra 20 °C ved midnatt til 40 °C om ettermiddagen. Sommertemperaturene anses som ekstremt varme og kan komme opp i 50 °C om ettermiddagen og 30 °C på kvelden. Det kan falle små mengder regn, som oftest mellom november og januar.
Mekka og islam
Mekka er siden denne tiden blitt den viktigste byen i islam. Siden hendelsene i Mekka stammer fra tiden før skillet mellom sjia- og sunniislam er den hellig for begge retningene. Al-haram-moskeen blir regnet som det helligste stedet i verden.